b'\n_START_ARTICLE_\nJosh radnor\n_START_PARAGRAPH_\nSi Joshua Thomas \xe2\x80\x9cJosh\xe2\x80\x9d Radnor (ipinanganak 29 Hulyo 1974) ay isang Amerikanong aktor, produktor, direktor, at manunulat, na pinakakilala sa kanyang pagganap sa pangunahing tauhan na si Ted Mosby sa popular at Emmy Award-winning na sitcom ng CBS na How I Met Your Mother, kung saan siya ay umani ng katanyagan._NEWLINE_Si Radnor ay unang humarap sa publiko bilang manunulat at direktor nang kanyang gawin ang pelikulang comedy-drama na happythankyoumoreplease. Dito, siya ay nagkamit ng Sundance Film Festival Audience Award at nanomina bilang nararapat para sa Grand Jury Prize. Kasalukuyan niyang ginagawa ang kanyang ikalawang pelikula, pinamagatang Liberal Arts, na kanya ding sinulat at dinirekta.\n_START_SECTION_\nUnang mga taon bago ang karera\n_START_PARAGRAPH_\nSi Radnor ay ipinanganak sa Columbus, Ohio, anak ni Alan Radnor, isang medical malpractice lawyer, at ni Carol Radnor. Siya ay may dalawang babaeng kapatid, sina Melanie at Joanna. Siya ay lumaki sa Bexley, Ohio, isang suburb ng Columbus kung saan siya ay nag-aral sa mga Jewish day schools (kasama na dito ang Columbus Torah Academy). Si Radnor ay nag-aral sa Bexley High School at kinalaunan, sa Kenyon College kung saan ang departamento ng teatro ng kanyang paaralan ay ginawaran siya ng Paul Newman award, at nagtapos ng B.A. sa drama. Natapos ni Radnor ang Masters of Fine Arts na digri sa pag-arte mula sa New York University\xe2\x80\x99s Graduate Acting Program sa Tisch School of the Arts.\n_START_SECTION_\nKarera\n_START_PARAGRAPH_\nItinalagang bida noong 2001 si Radnor si serye ng The WB na Off Centre ngunit ang karakter na dapat niyang gampanan ay ibinigay kay Eddie Kaye Thomas bago pa man ipalabas ang unang episodyo ng serye. Noong 2002 naman ay unang lumabas sa Broadway si Radnor sa stage version ng The Graduate, sumunod kay Jason Biggs at kasabayan nina Kathleen Turner at Alicia Silverstone. Mula 2005, si Radnor ay gumaganap sa How I Met Your Mother, ang kanyang pinakamalaking papel sa kasalukuyan. Noong hulyo 2008, gumanap siya kasama si Jennifer Westfeldt sa premiere ng dulang Finks, na isinulat ni Joe Gilford at dinerekta ni Charlie Stratton para sa New York Stage and Film. Ang kanyang unang gawa bilang direktor ay ang pelikulang happythankyoumoreplease, kung saan siya din ang manunulat at bida. Ang kanyang pangalawang pelikulang Liberal Arts, na pinagbibidahan ni Elizabeth Olsen, ay nasa preproduction pa lamang at ilalabas sa 2012.\n_START_SECTION_\nPersonal na buhay\n_START_PARAGRAPH_\nSi Radnor ay kasalukuyang nakatira sa Los Angeles, California._NEWLINE_Si Radnor ay nagsimulang maugnay sa aktres na si Lindsay Price noong Agosto 2008; Una silang nagkita isa\xe2\x80\x99t kalahating taon ang nakalipas nang maging panauhin si Price sa How I Met Your Mother. Ang dalawa ay naghiwalay noong Nobyembre 2009.'